Razgovor:Cvitan Galić

message: Pokušajte pronaći što pišu izvori o njemu. Nemojmo napriječac sve brisati. Kubura (razgovor) 00:37, 14. ožujka 2020. (CET)
replies: text: Vezano za brisanje, htio bih objasniti zašto sam sve obrisao. Priznajem da su neka brisanja loša.

text: 1. Hrvatskom ratnom zrakoplovstvu - > Zrakoplovstvo NDH. Razlog: ZNDH se nikada nije zvalo Hrvatsko ratno zrakoplovstvo u službenim dokumentima. Također, knjiga "HRZ u 2. svj. ratu" koristi "Zrakoplovstvo NDH", a ne HRZ.

text: 2. MiG-3 nije "najbolji sovjetski lovački zrakoplov" u travnju 1942., već ta čast ide Yak seriji.

text: 3. "Cijeli domovinski tisak i radio zabilježili su taj podatak." - s ovim sam na granici, ali sam maknuo jer nije baš previše vezano za samog pilota, ali ću ostaviti u reviziji.

text: 4. "Galić 1. kolovoza 1942. obara sovjetski lovački zrakoplov najnovijeg tipa, a tijekom istoga mjeseca još tri neprijateljska zrakoplova......U kolovozu, Galić obara 4 sovjetska lovačka aviona, kao i tijekom rujna." - skraćeno - "U kolovozu, Galić obara 4 sovjetska lovačka aviona, kao i tijekom rujna."

text: 5. "Broj svih pobjeda Skupine Džal popeo se na 100 priznatih zračnih pobjeda." - sve vezano za skupinu Džal bi trebalo ići u članak vezano za tu skupinu jer se idi da dosta toga ima o njoj, ali nisam našao članak. Mogu ga napraviti, nije problem heh

text: 6. "U borbama je njegov zrakoplov dobio više pogodaka od sovjetskih lovaca. Vješto manevrirajući i leteći maksimalnom brzinom, uspio je pobjeći iz borbe." - Prva rečenica nije lako shvatljiva. Revizija u "Iako mu je zrakoplov bio pogođen više puta od strane sovjetskih pilota, uspijeva pobjeći iz borbe i preživjeti".

text: 7. Drugi odlomak i treći sam previše izbrisao, kao i za zadnji dio vezano za njegov pokop, za što se ispričavam. Treći odlomak sam slučajno obrisao dok sam pisao, ali i tu je krivo nešto - sovjetsko zrakoplovstvo nije 1943. oslabilo već 1941. Već su '43. Nijemci izgubili zračnu superiornost.

text: 8. "mnogim eskadrilama lovačkih zrakoplova letjeli su srpski piloti koji su se kao četničke formacije prebacili u Kairo." - Zbog ove rečenice sam išao promjeniti tekst. Sa svim poštovanjem, ali ovakve propagadne laži ne smiju postajati na Wikipediji. Srpski piloti?! Četničke formacije??!! Eskadrile 351 i 352 su bile dio NOVJ-a, a ne četnika! Također, one su bile samo jedan dio "Balkan Air Force". NDH su više Južnoafrikanci i Amerikanci bombardirali nego "Srpski piloti". Ne smije se ni zaboraviti ruske pilote kao Popov-a koji su letjeli u ZNDH, pa pobjegli su NOVJ, a ni Talijanske pilote, ni Bosanske. Jesu li i oni "Srpski piloti"?

text: 9. "već sjedio - zrakoplov je raznesen, izgorio u plamenu, zajedno s proglašenim hrvatskim vitezom, junakom istočnoga bojišta Cvitanom Galićem" - Više stvari krivo. Nije sjedio, već je ulazio u avion. On u tom trenutku nije bio pročlašen vitezom, već su mu tu titulu(kako je napisano u članku) posthumno dali. Također, molim izvor na to tko ga je iz Njemačke/bilo koje druge zemlje zvao "junakom istočnog bojišta". Lokalni pres će ga logičko tako zvati za propagandne svrhe.

text: Ukoliko mogu, ispravio bih ove pogreške, naravno, uz bolju moderaciju. Ako Vam je potreban izvor za moje tvrdnje, mogu ga dati. ScruffyFox (razgovor) 10:59, 26. ožujka 2020. (CET)
thread_title:  Za nereferencirano 

message: Ovaj članak je sastavljen traljavo. Imam dojam da je naprosto izrezan i kopiran iz nekoga od navedenih izvora, bez omeđivanja citata navodnicima, pozivanja na stranicu itd. Pritom nisu uklonjeni ni evidentni srbizmi ("obarati" umjesto "rušiti", na primjer). 
Već po toj osnovi ne udovoljava kriterijima enciklopedijskog teksta. 
Na žalost, ne udovoljava ni kriteriju neutralnosti, što je razvidno iz korištenja posvojne zamjenice "naš". Iskazi: „dokaz da Nijemci cijene sposobnost naših zrakoplovaca“, „Pod utjecajem sovjetske promidžbe bilo je i nekoliko prebjega naših zrakoplovaca“ - bjelodano svrstavaju Wikipediju na stranu snaga hitlerovske Osovine.
Pretpostavljam da bi administratori morali odgovorno procijeniti umjesnost spomenutih iskaza.
Osobno se suzdržavam od uređivanja takvih tekstovva zbog više razloga. Prvo, suviše ih je na stranicama hrvatskog izdanja Wikipedije. Drugo, u sukobu sam interesa, jer su moje simpatije na strani antifašističke koalicije, izražene Ujedinjenim narodima, a smatram da me na to obavezuje i članstvo moje domovine u toj organizaciji.
Naravno, svatko ima pravo na drukčije opredjeljenje, dok time ne krši zakon - ali pretpostavljam da nije Wikipedija mjesto za iskazivanje ni tih ni inih uvjerenja, nego za iznošenje nespornih podataka potkrijepljenih relevantnim i urednim citiranjem, čime se nastojim ravnati i u svojim uređivanjima. 
Unaprijed zahvaljujem na odgovoru. --Inoslav (razgovor) 07:13, 30. kolovoza 2020. (CEST)
replies: text: Evo, nije bilo teško, neovisno na čijoj su strani čije simpatije.-- MaGa▀▄poruči mi 10:04, 30. kolovoza 2020. (CEST)
thread_title:  Tko su kome "naši"?